Western Union

The Western Union Company - JAV finansinių paslaugų ir informacinių technologijų kompanija, teikianti mokėjimų paslaugas gyventojams ir verslui daugiau kaip 510000 fizinių vietų 200 šalių, taip pat internetu ir mobiliosiose platformose. 2015 m. Western Union atliko daugiau kaip 262 mln. vnt. gyventojas-gyventojui mokėjimų ir 508 mln. vnt. verslo mokėjimų. Kompanijos prezidentas ir generalinis direktorius - Hikmet Ersek.

 Istorija 

Kompanija įkurta 1851 m. JAV kaip telegrafo paslaugų teikėja. 1871 m. telegrafo tinklo pagrindu pradėtos pinigų pervedimo paslaugos. XX a. antroje pusėje Western Union plėtojo telekomunikacijų ir ryšių paslaugas, turėjo platų antžeminių, požeminių ir povandeninių kabelių, mikrobangų ryšio tinklą, taip pat palydovų tinklą.

2006 m. baigtos teikti telegramų paslaugos. 2009 m. Western Union įsigijo kompaniją Custom House, kurią vėliau pervadino į Western Union Business Solutionshttp://www.paymentsnews.com/2009/05/western-union-to-acquire-custom-house-ltd.html .

Pastaraisiais metais Western Union investuoja į skaitmenines inovacijas: pristatyta WU EDGE platforma verslo klientams, _Connect API, leidžianti mokėjimų paslaugas teikti kitoms interneto kompanijoms (pvz., Viber su WU mokėjimų integracija), ir kitashttp://www.forbes.com/sites/peterhigh/2016/11/01/western-unions-cio-plus-on-the-future-of-payment-products-and-services/. Dalį šių technologijų plėtoja ir kuria Western Union Lietuvos padalinys.

 Western Union Lietuvoje 

miniatiūra|Western Union biuras Vilniuje

2010 m. Vilniuje buvo įsteigtas Western Union kompetencijų centras - EUROC (European Regional Operations Center), UAB „Western Union Processing Lithuania”. Šiuo metu EUROC dirba per 2500 darbuotojų, Lietuvos padalinys 2015 m. tapo didžiausiu "Western Union“ kompanijos kompetencijų centru pasaulyjehttp://sc.bns.lt/view/item/184505. EUROC vadovas - Šarūnas Šuipis.

„Western Union“ Lietuvos padalinys yra atsakingas už strategines kompanijos verslo vystymo funkcijas:
 Informacinių technologijų kūrimo ir priežiūros
 Skaitmeninio verslo vystymo
 Rinkodaros, dizaino ir naudotojo patirties
 Pinigų plovimo prevencijos
 Verslo duomenų analizės
 Kainodaros analizės
 Apskaitos ir finansų
 Žmogiškųjų išteklių valdymo
 Elektroninių kanalų plėtros
 Atitikties teisės reikalavimams
 ir kitashttp://www.cvonline.lt/darbo-skelbimai/western-union-processing-lithuania-uab .
EUROC bendradarbiauja su Lietuvos mokyklomis ir universitetais, turi praktikos programąhttp://www.bznstart.lt/verslas/sekmes-istorijos/2051/Sauletekio-slenis-pritrauke-nauja-tarptautini-investuotoja.

EUROC įsteigtas „Western Union Foundation Lithuania“ fondas kasmet remia įvairias edukacines, sporto, savanorystės, verslumo skatinimo veiklas. 2016 m. „Western Union Foundation Lithuania“ parama Lietuvos nevyriausybinėms organizacijoms sudarė 43000 eurųhttp://sc.bns.lt/view/item/211865.

 Išnašos